stanford-oval/wikipedia huggingface dataset:
שירלי הנדרסון
קריירה

ב-1987 לוהקה לראשונה על ידי לאונרד וייט לתפקיד הראשי בסדרת הדרמה לילדים "Shadow of the Stone". בהמשך הופיעה במגוון תפקידים בתיאטרון. ובתחילת שנת 1990 חזרה למסך הטלוויזיה, ושיחקה בסדרת הדרמה "Wish Me Luck". ב-1991 שיחקה בסדרת הדרמה ההיסטורית "קלאריסה". לאחר מספר תפקידי תיאטרון נוספים, בין השאר בתיאטרון המלכותי הלאומי בלונדון, הופיעה ב-1995 בתפקיד מרכזי בסדרה של BBC, "האמיש מקבת" (Hamish Macbeth).
בקולנוע שיחקה הנדרסון בסרטים "רוב רוי" (1995), "טריינספוטינג" (1996, בתפקיד גייל חברתו של ספאד), "יומנה של ברידג'ט ג'ונס" (2001, בתפקיד ג'וד), סדרת סרטי ההרפתקאות "הארי פוטר" (בתפקיד מירטל המייללת), "אני באמת שונאת את העבודה שלי" (בתפקיד אליס), "ילדת פרא" (2008, בתפקיד מטרון), "אגדת האגדות" (2015), "ברידג'ט ג'ונס בייבי" (2016), "אוקג'ה" (2017), "טריינספוטינג 2" (2017) ו"השמן והרזה" (2019).
בשנת 2002 שיחקה במותחן הבריטי "דוקטור סליפ" בבימויו של ניק ווילינג.
בשנת 2010 דיבבה את דמותו של מפצח האגוזים בסרטו של אנדריי קונצ'לובסקי "מפצח האגוזים" המבוסס על הבל של המלחין פיוטר איליץ' צ'ייקובסקי.
בשנת 2013 שיחקה במיני-סדרת הדרמה מבית ערוץ 4; "סאות'קליף" בדמותה של קלייר סאלטר, ועל תפקידה הייתה מועמדת לפרס באפט"א לטלוויזיה לשחקנית המשנה הטובה ביותר.
בשנת 2020 שיחקה בסדרה "הקן" מבית BBC One.
בשנת 2022 שיחקה בסרט הקומדיה השחורה האמריקאי "תראו אותם רצים" שבוים על ידי טום ג'ורג' ונכתב על ידי מארק צ'אפל.
בשנת 2023 גילמה את מיס ווסטרן במיני-סדרה "Tom Jones" ברשת ITV המבוססת על הרומן "קורות טום ג'ונס" מאת הנרי פילדינג.
בשנת 2025 השתתפה בסרט "ברידג'ט ג'ונס: חוזרת לשוק" בתפקיד ג'וד. באותה שנה דיבבה דמות של חייזרית בסרט ההנפשה "אליאו" מבית פיקסאר.
אזרבייג'ן במשחקים האולימפיים לנוער

אזרבייג'ן משתתפת במשחקים האולימפיים לנוער מאז היווסדם באולימפיאדת הנוער סינגפור (2010). אזרבייג'ן החלה להשתתף במשחקי החורף החל מאולימפיאדת הנוער לוזאן (2020). לאורך השנים צברו ספורטאי הנוער האזרבייג'נים 26 מדליות, מהן שתים עשרה מדליות זהב.
השתתפות במשחקים > משחקי הקיץ > אולימפיאדת הנוער סינגפור (2010)

המשלחת הראשונה של אזרבייג'ן למשחקים האולימפיים לנוער הייתה לאולימפיאדת הנוער סינגפור וכללה 12 ספורטאים שהתחרו בשישה ענפי ספורט. המשלחת דורגה במקום האחת עשרה בטבלת המדליות לאחר שזכתה בשמונה מדליות, מהן חמש מדליות זהב. המשלחת הציגה דומיננטיות בענף ההיאבקות עם זכייה בחמישה מדליות. ארבע מדליות זהב בקטגוריות משקל עד 100 ק"ג לנערים ועד 52 ק"ג לנערות בסגנון היאבקות חופשית ועד 42 ק"ג ו-50 ק"ג לנערים בסגנון היאבקות יוונית-רומית ומדליית כסף בקטגוריית משקל עד 54 ק"ג לנערים בסגנון היאבקות חופשית. המשלחה הגיעה להישגים משמעותיים בענפים הרמת משקולות עם זכייה במדליית זהב בקטגוריית משקל עד 69 ק"ג לנערים ואגרוף עם זכייה בשתי מדליות כסף בקטגוריות משקל קל-זבוב ונוצה לנערים. ספורטאי המשלחת לא הגיעו להישגים בענפים ג'ודו, טאקוונדו וקאנו/קיאק.
השתתפות במשחקים > משחקי הקיץ > אולימפיאדת הנוער נאנג'ינג (2014)

המשלחת לאולימפיאדת הנוער נאנג'ינג הייתה המשלחת הגדולה ביותר שאזרבייג'ן שלחה עד כה. המשלחת מנתה 21 ספורטאים שהתחרו בתשעה ענפי ספורט. המשלחת דורגה במקום העשירי בטבלת המדליות לאחר שזכתה בשתים עשרה מדליות, מהן חמש מדליות זהב. המשלחת המשיכה להציג דומיננטיות בענף ההיאבקות עם זכייה בחמישה מדליות. שלוש מדליות זהב בקטגוריות משקל עד 63 ק"ג ועד 100 ק"ג לנערים בסגנון היאבקות חופשית ועד 69 ק"ג לנערים בסגנון היאבקות יוונית-רומית, ושתי מדליות כסף בקטוגריות משקל עד 52 ק"ג לנערות בסגנון היאבקות חופשית ועד 50 ק"ג לנערים בסגנון היאבקות יוונית-רומית. המשלחת הגיעה להישגים משמעותיים בענפים טאקוונדו עם זכייה במדליית זהב בקטגוריית משקל עד 73 ק"ג לנערים ומדליית כסף בקטגוריית משקל עד 44 ק"ג לנערות, וג'ודו עם זכייה בשתי מדליות כסף בקטגוריות משקל עד 55 ק"ג לנערים ועד 44 ק"ג לנערות. בענף האגרוף המשלחת זכתה במדליית זהב בקטגוריית משקל קל-זבוב לנערים וסיימה במקום הרביעי בקטגוריית משקל סופר-כבד לנערים. המשלחת זכתה במדליית כסף בענף החתירה בטורניר היחידים לנערים. בענף האתלטיקה ספורטאי המשלחת זכו במדליית ארד בקפיצה משולשת לנערים והעפילה לגמר ריצת 3000 מטר לנערות בה סיימה במקום השמיני. המשלחת לא הגיעה להישגים בענפים קליעה, קשתות ושחייה.
מדליות

| --- | --- |
 :  ראו גם – מדליות במשחקים האולימפיים לנוער
ראו גם

אזרבייג'ן במשחקים האולימפיים
אזרבייג'ן במשחקים הפאראלימפיים
| מדינות העולם במשחקים האולימפיים לנוער |
| --- | --- | --- |
| המזרח התיכון | איחוד האמירויות הערביות • איראן • אלג'יריה • בחריין   • הרשות הפלסטינית • טורקיה • ירדן • ישראל • כווית • לבנון • לוב • מצרים • מרוקו • סוריה • עומאן • ערב הסעודית • עיראק  • קטר  • תוניסיה • תימן |  |
| אסיה | אוזבקיסטן • אינדונזיה • אפגניסטן • בהוטן • בנגלדש • ברוניי • הודו • הונג קונג • המלדיביים • הפיליפינים • טאיוואן • הרפובליקה העממית של סין • וייטנאם • טג'יקיסטן • טורקמניסטן • יפן • לאוס • מונגוליה • מזרח טימור • מיאנמר • מלזיה  • נפאל • סינגפור • סרי לנקה • פקיסטן • קוריאה הדרומית • קוריאה הצפונית • קזחסטן • קירגיזסטן • קמבודיה • תאילנד |  |
| אירופה | אוסטריה • אוקראינה • אזרבייג'ן • איטליה • איסלנד • אירלנד • אלבניה • אנדורה • אסטוניה • ארמניה • בולגריה • בוסניה והרצגובינה • בלארוס • בלגיה • גאורגיה • גרמניה • דנמרק  • הולנד • הונגריה • הממלכה המאוחדת • יוון • לוקסמבורג • לטביה • ליטא • ליכטנשטיין • מולדובה • מונטנגרו • מונקו • מלטה • מקדוניה הצפונית • נורווגיה • סן מרינו • סלובניה • סלובקיה • ספרד • סרביה • פולין • פורטוגל • פינלנד • צ'כיה • צרפת • קוסובו • קפריסין • קרואטיה • רומניה • רוסיה • שוודיה • שווייץ |  |
| אפריקה | אוגנדה • אנגולה • אסוואטיני • אריתריאה • אתיופיה • בוטסואנה • בורונדי • בורקינה פאסו • בנין • גאנה • גבון • ג'יבוטי • גינאה • גינאה ביסאו • גינאה המשוונית • גמביה • דרום אפריקה • דרום סודאן • זימבבואה • זמביה • חוף השנהב • טוגו • טנזניה • כף ורדה • ליבריה • לסוטו • מאוריטניה • מאוריציוס • מאלי • מדגסקר • מוזמביק • מלאווי • הרפובליקה המרכז-אפריקאית • ניגריה • ניז'ר • נמיביה • סאו טומה ופרינסיפה • סודאן • סומליה  • סיירה לאון • סיישל • סנגל • צ'אד • קומורו • הרפובליקה של קונגו • הרפובליקה הדמוקרטית של קונגו • קמרון • קניה • רואנדה |  |
| אמריקה | אורוגוואי • איי בהאמה • איי הבתולה של ארצות הברית • איי הבתולה הבריטיים • איי קיימן • אל סלוודור • אנטיגואה וברבודה • אקוודור • ארגנטינה • ארובה • ארצות הברית • בוליביה • בליז • ברבדוס • ברזיל  • ברמודה • ג'מייקה • גואטמלה • גיאנה • גרנדה  • דומיניקה • האיטי • האנטילים ההולנדיים • הונדורס • הרפובליקה הדומיניקנית • ונצואלה • טרינידד וטובגו • מקסיקו • ניקרגואה • סורינאם • סנט וינסנט והגרנדינים • סנט לוסיה • סנט קיטס ונוויס • פוארטו ריקו • פנמה • פרגוואי • פרו • צ'ילה • קובה • קולומביה • קוסטה ריקה • קנדה |  |
| אוקיאניה | אוסטרליה • איי מרשל • איי קוק  • איי שלמה • גואם • ונואטו • טובאלו • טונגה • מיקרונזיה • נאורו • ניו זילנד • סמואה • סמואה האמריקנית • פיג'י • פלאו • פפואה גינאה החדשה • קיריבטי |  |
פאדי קונסידיין

| --- | --- |

פאדי קונסידיין, 2011
 לידה:  5 בספטמבר 1973 (בן 51) בורטון על הטרנט, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1999 
 מקום לימודים:  אוניברסיטת ברייטון  Burton & South Derbyshire College 
 פרסים והוקרה:  פרס באפט"א לסרט הקצר הטוב ביותר (2008)  פרס הקולנוע הבריטי העצמאי לסרט הבריטי העצמאי (2011)  פרס באפט"א לסרט הביכורים הטוב ביותר של תסריטאי, במאי או מפיק בריטי (2012) 
 http://paddyconsidine.co.uk
 פרופיל ב-IMDb
 
פטריק ג'ורג' "פאדי" קונסידיין (באנגלית:  Patrick George "Paddy" Considine נולד ב-5 בספטמבר 1973) הוא שחקן קולנוע, במאי ותסריטאי אנגלי. זכה להכרה כשחקן בזכות תפקידיו בסרטים "באמריקה", "זהות אבודה", "שוטרים לוהטים", "סינדרלה מן" ו"סוף העולם".
ביוגרפיה

קונסידיין נולד וגדל בעיירה בארטון אפון טרנט שבמחוז סטפורדשייר, מערב המידלנדס, אנגליה. הוא למד ב"מכללת בארטון" וב"אוניברסיטת ברייטון" משם יצא עם תואר בצילום.
קריירת משחק

קונסידיין התגלה לראשונה בבריטניה בסרטים "המוצא האחרון" העצמאי שזכה לשבחים ו"אנשי המסיבות" של מייקל וינטרבוטום בו שיחק בתפקיד רוב גרטון מנהלה המוזיקלי של להקת הרוק "ג'וי דיוויז'ן ".
קונסידיין פרץ לתודעה בשנת 2003 בדרמה של ג'ים שרידן "באמריקה" שבה שיחק בתפקיד ג'וני סאליבן. הופעת הפריצה שלו זימנה לו תפקידים בסרטים הבריטים המצליחים, המותחן הפסיכולוגי "בנעלי המת" אותו גם כתב קונסידיין וכיכב בתפקיד הראשי בתור החייל העריק ריצ'רד והדרמה "אהבה של קיץ". ב-2005 לוהק לתפקיד משני בדרמת האגרוף ההוליוודית של רון הווארד "סינדרלה מן" בתור מייק וילסון חברו של אלוף האגרוף ג'יימס ג'יי בראדוק (ראסל קרואו).
ב-2007 הופיע קונסידיין במותחן הריגול המצליח של פול גרינגראס "זהות אבודה" בתפקיד העיתונאי סיימון רוס ובקומדיה המשטרתית הבריטית של אדגר רייט "שוטרים לוהטים" בתפקיד השוטר אנדי וינרייט. באותה שנה הוציא לאקרנים את סרטו הראשון, הסרט הקצר "Dog Altogether" בעבורו קצר קונסידיין שבחים רבים ואף זכה בפרס באפט"א לסרט הקצר הטוב ביותר.
ב-2010 השתתף בהפקה הקומית המוערכת של בן סטילר "צוללת" בתפקיד גרהאם פורביס החבר של ג'יל טייט (סאלי הוקינס).
ב-2011 זכה קונסידיין להצלחה מסחררת בקרב מבקרי הקולנוע על בימוי וכתיבת הסרט העלילתי הגדול הראשון שלו "טריאנוזאור" . על הדרמה הפשע שיצר קיבל קונסי דיין פרסי קולנוע רבים, בהם פרס באפט"א לבמאי המתחיל המבטיח ביותר. באותה שנה שיחק קונסידיין בסרט הפשע "בליץ" בתפקיד הבלש פורטר נאש.
ב-2012 הופיע בדרמת הנעורים "עכשיו זה טוב" בתור אביה של הנערה טסה סקוט (דקוטה פנינג). ב-2013 הופיע קונסידיין בקומדיה הבריטית הפרועה "סוף העולם" בתפקיד סטיבן פרינס.
בשנת 2017 ביים, כתב ואף כיכב בתפקיד הראשי בסרט הדרמה "הדרך של מאטי" על מאטי ברטון, אלוף אגרוף במשקל בינוני שבסוף הקריירה שלו הוא יודע שעליו להרוויח כסף ולצאת מהמשחק, ולהבטיח בית ועתיד עם אשתו ובתו התינוקת.
חיים אישיים

בשנת 2011 התוודה קונסידיין על היותו לוקה בתסמונת אספרגר.
פילמוגרפיה

המוצא האחרון (2001)
שמח עכשיו? (2001)
חדר לרומאו בראס (2002)
אנשי המסיבות (2002)
דוקטור סליפ (2002)
באמריקה (2003)
בנעלי המת (2004) - גם תסריטאי
אהבה של קיץ (2004)
Stoned‏ (2005)
סינדרלה מן (2005)
חזרה ביער (2006)
חצי החיים של טימותי ברזין (2006)
זהות אבודה (2007)
שוטרים לוהטים (2007)
לרוץ בשבילה (2007)
בסוף נדע (2008)
קריאתו של הינשוף (2009)
לי דונק וסקור זיי זי (2009)
טרילוגיית כיפה אדומה (2009) - סרט טלוויזיה של ערוץ 4
צוללת (2010)
בליץ (2011)
החשדות של מר ויצ'ר (2011)
ילדה על אופנעיים (2012)
עכשיו זה טוב (2012)
סוף העולם (2013)
דאבל (2013)
Honour‏ (2014)
גאווה (2014)
הנערה עם כל המתנות (2016)
סטלין מת! (2017)
המודיע (2018) סדרת טלוויזיה
דולי ויילד המופלאה (2019)
זר (2020) - מיני-סדרה
היום השלישי (2020) - מיני-סדרה
זאב (2021)
בית הדרקון (2022)
ראשי המדינה‏ (TBA)
Deep Cover‏ (TBA)
כבמאי ותסריטאי

נעלי האנשים המתים (כתב) (2001)
זו היא אנגליה (כתב) (2006)
טריאנוזאור (גם כתב) (2011)
הדרך של מאטי (במאי, תסריטאי ושחקן) - 2017
היום השלישי (2020-הווה)
דוביים

.
.
| דוביים |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי כלב
משפחה:: דוביים
שם מדעי
 Ursidae ‏ולדהיים, 1817
תחום תפוצה


דוב חום סורי בגן החיות התנ"כי.
דוב קוטב
בריבל טורף סלמון.
דוב מלאי
דוב שפתני
פנדה ענקית
שחזור של דוב המערות
דובי צעצוע
דֻּבִּיִּים (שם מדעי: Ursidae) היא משפחת יונקים מסדרת הטורפים. במשפחה זו נמצא המין דוב קוטב, שהוא היונק הטורף היבשתי הגדול ביותר בעולם. הדובים חיים בבתי גידול מגוונים. דובים הם יונקים גדולים בעלי גוף מכוסה פרווה וזנב קצר.
תזונה: דובים הם אוכלי-כל, כלומר הם ניזונים גם מצמחים וגם מבשר. הדוב החום של אלסקה אוהב במיוחד דגי סלמון, הדוב המלאי צד טרמיטים ודובי המשקפיים ניזונים בעיקר מצמחים.
אטימולוגיה

בעברית המילה "דב" גזורה מן השורש דב"ב, שפירושו "התהלך במתינות". המילה האנגלית לדוב (bear) מקורה באנגלית הקדומה (bera), שמוצאה במילה פרוטו־גרמאנית (beron) שמשמעותה "האחד שצבעו חום". לשם השוואה, בנורדית קדומה קיימת המילה "björn" ובגרמנית "Bär". הן יוונית (ἄρκτος – ארקטוס) והן לטינית (ursus) שימרו את השורש הפרוטו־הודו־אירופי הקדמון rtko.
מיון

משפחת דוביים (Ursidae)
תת־משפחה אמפיקיינודוניים (Amphicynodontinae) – נכחדה. ייתכן שהיא משפחה נפרדת.
תת־משפחה אורסוויים (Ursavinae) – נכחדה. בה האורסאווס
תת־משפחה Agriotheriinae – נכחדה
תת־משפחה איילורופודים (Ailuropodinae)
תת־משפחה טרמרקטיים (Tremarctinae)
תת־משפחה דובים (Ursinae)
כמה מהחוקרים משייכים גם את משפחת ההמיקיוניים (Hemicyonidae) למשפחה זו.
מיון > מיני הדובים החיים

כיום חיים בעולם שמונה מיני דובים:
| שם | שם מדעי | תמונה | משקל | תפוצה |  |  |  |  |  |
| --- | --- | --- | --- | --- | --- | --- | --- | --- | --- |
מיני הדובים
סוג: דוב
| דוב חום | Ursus arctos |  | 110–680 ק"ג |  |  |  |  |  |  |
| דוב קוטב | Ursus maritimus |  | 150–700 ק"ג |  |  |  |  |  |  |
| דוב שחור אמריקני | Ursus americanus |  | 40–300 ק"ג |  |  |  |  |  |  |
| דוב שחור אסייתי | Ursus thibetanus |  | 65–150 ק"ג |  |  |  |  |  |  |
סוג ומין יחיד: דוב מלאי
| דוב מלאי | Helarctos malayanus |  | 27–65 ק"ג |  |  |  |  |  |  |
סוג ומין יחיד: דוב שפתני
| דוב שפתני | Melursus ursinus |  | 55–140 ק"ג |  |  |  |  |  |  |
סוג ומין יחיד: טרמרקטוס
| דוב המשקפיים | Tremarctos ornatus |  | 60–155 ק"ג |  |  |  |  |  |  |
סוג ומין יחיד: פנדה
| פנדה ענקית | Ailuropoda melanoleuca |  | 75–165 ק"ג |  |  |  |  |  |  |
מיון > פילוגנטיקה

הדוביים מהווים ענף בסדרת הטורפים. הקלדוגרמה מבוססת על פילוגנטיקה מולקולרית בשישה גנים מהמחקר של Flynn, 2005.
יצוין כי אף על פי שלעיתים בשפה המדוברת כוללים תחת המונח "דובים" גם פנדות אדומות וראקונים וקרוביהם המשפחתיים, בפועל הם אינם דובים, אלא מוסטלואידים.
ישנן שתי השערות פילוגנטיות באשר ליחסים בין מיני דובים קיימים ומאובנים. האחת גורסת שכל מיני הדובים מסווגים בשבע תתי-משפחות כפי שמוצגים כאן: אמפיסינודונטים, המיקיוניים, אורסבינים, אגריותריום, איילורופודים, טרמרקטיים ודובים. להלן קלדוגרמה של תתי-משפחות הדובים על-פי McLellan and Reiner (1992)  ו- Qiu et al. (2014) :
ההשערה הפילוגנטית החלופית הוצעה על ידי McKenna et al. (1997), וביקשה לסווג את כל מיני הדובים למשפחת העל Ursoidea, כאשר המיקיוניים והאגריותריום מסווגים תחת המשפחה "חצי-כלבים " ("Hemicyonidae"). תחת סיווג זה, אמפיסינודונטים הוצבו כשלוחה במשפחת-העל טורפים ימיים. בסיווג של McKenna and Bell נמצאים דובים וכלבי ים בקטגוריית משנה של יונקים טורפים בשם אורסידה (Ursida), לצד כלבי דב שנכחדו ממשפחת כלבי הדוב . להלן הקלדוגרמה על פי הסיווג של McKenna and Bell (1997) :
הפילוגניה של מיני דובים קיימים מוצגת בקלדוגרמה המבוססת על רצפי DNA מיטוכונדריאליים שלמים על-פי Yu et al. (2007). הפנדה הענקית, ואחריה דוב המשקפיים הם ללא ספק המינים העתיקים ביותר. הקשרים בין המינים האחרים אינם נהירים לחלוטין, אם כי הדוב הקוטב והדוב החום מהווים צמד מקורב.
מאפיינים פיזיים ומראה

לכל מיני הדובים בעולם יש זנב קצר, וכן חוש ריח חד במיוחד, שנאמד בפי כמה מאות מחוש הריח של הכלב הרגיש ביותר[דרוש מקור]. לדובים חמישה טפרים, בכל אחת מצמד כפות הרגליים שלהם. בנוסף, הם בעלי פרווה צפופה וסבוכה.
גופם של הדובים גדול, וגפיהם חזקות מאוד. הם מסוגלים לעמוד על שתי רגליהם האחוריות. כפות רגליהם רחבות, חרטומם מוארך, אוזניהם קצרות ומעוגלות. לסתות הדוב חזקות, וכאשר הדוב משתמש בהן הן נסגרות בחוזקה. טופריהם משמשים לתלישה, לחפירה ולתפיסה. הדובים השחורים נמצאו כבעלי כושר ראיית צבעים, ונראה שגם לדובים אחרים יש יכולת זו.
מספר שיני הדוב משתנה, והוא נע בין 32 ל־42. שיני הדוב אינן מותאמות להריגת הטרף, בשונה משיני החתוליים, למשל. ניביהם של מרבית חברי סדרת הטורפים ארוכים ומחודדים, ומשמשים בין היתר להריגת טרפם. עם זאת, ניבי הדובים קטנים יחסית, ומשמשים באופן טיפוסי להגנה או לשימושים אחרים. שיניהם הטוחנות רחבות ושטוחות, ומשמשות לקריעתו ולטחינתו של מזון צמחי לחתיכות קטנות הניתנות לעיכול.
לדוב ארבע גפיים, אשר בסוף כולן נמצאים חמישה טפרים ארוכים וחדים. כפות רגליים אלו עשויות לשמש לטיפוס על עצים, לפתיחת קיני טרמיטים וכוורות לרווחה, חפירת מאורות, תפיסת טרף, והגנה עצמית. יצוין כי לא כל מיני הדוביים יכולים לבצע את כל הפעולות המוזכרות. בזמן שרוב הטורפים נוטים ללכת על בהונותיהם בדרך שמגבירה את מהירותם, הדובים הולכים על כפות רגליהם, בדומה לאדם. בזמן תנועה, כובד משקלו של הדוב מוטל על רגליו. עקביו נוגעים בקרקע. ידיו של הדוב משמשות לרוב לאיזון. מהירותם של דובים קטנה יחסית לטורפים אחרים, אולם בזמן ריצה הוא יכול להגיע למהירות של 50 קמ"ש לערך.
פרוות הדוב צפופה, ארוכה וסבוכה. צבע הפרווה משתנה בהתאם למין הדוב, אך הצבעים הנפוצים הם שחור, לבן, קרם, זהוב וחום. בנוסף, צבעם של הדובים עשוי להשתנות בין פרטי המין עצמו. כך, לדוגמה, הדוב השחור האמריקני עשוי להיות שחור, חום, חום אדמדם או שחור כחלחל. מספר מיני דוביים, כמו הדוב המלאי או דוב המשקפיים, הם בעלי פרווה בהירה יחסית בחזה וסימנים על הפנים.
זכרי הדובים גדולים יותר מהנקבות. דו־הצורתיות הזוויגית (ההבדלים בין הזוויגים) משתנים בהתאם למין, אולם היא גדלה אצל המינים הגדולים יותר. כך, זכר דוב קוטב גדול יכול להיות בעל מסה הגדולה פי שניים מהנקבה, ואילו מסתם של הזוויגים במינים קטנים יותר דומה הרבה יותר. תוחלת חייהם של הדובים נעה בין 25 ל־40 שנים, אולם בשבי היא גבוהה יותר. הם מסוגלים לרוץ ולשחות היטב.
קולו של הדב מכונה בעברית - נהמה.
התנהגות

הדובים חיים לרוב בגפם, למעט אמהות וגוריהן ובמהלך עונת הרבייה. דובים מתקבצים בקבוצות קטנות וזמניות רק כאשר המזון מרוכז באזור קטן. דובים חומים באלסקה מתקבצים באותו אזור בעת עונת נדידת דגי הסלמון, כאשר הדגים שוחים במעלה הנהר על מנת להגיע לאזור הטלת הביצים. דובים אחרים חיים בגפם, אולם קיימים קשרים חברתיים רופפים. זכר ונקבה יכולים לחיות במרחבים חופפים, כאשר כל זוויג דואג שדובים בני זוויגו לא יפלשו לתחום תפוצתו. דובים זכרים צעירים בדרך כלל עוזבים את אמם וחיים בשטחים אחרים, בעוד הנקבות הצעירות חיות לעיתים קרובות בתחום שחופף בחלקו את שטח המחיה של אמותיהן.
דובים תרים אחר מזון בטריטוריות רחבות ידיים, ומתעדים בזכרונם את פני השטח שבו הם תרים. הדוב משתמש בזיכרונו המצוין כדי להגיע למקום שבעבר מצא בו שפע מזון. מרבית הדובים מסוגלים לטפס על עצים לשם תפיסת טרפם. היחידים היוצאים מכלל זה הם דובי הקוטב וזכרים גדולים במיוחד של הדוב החום, שמשקלם הרב מכביד עליהם בטיפוס על העצים.
כמה מהמינים הגדולים במשפחת הדוביים, כמו דוב קוטב ודוב הגריזלי, מסוכנים לאדם, במיוחד באזורים בהם התרגלו לנוכחות האדם. עם זאת, על פי רוב הדוב הוא בעל חיים ביישן שקל להפחידו. ובכל זאת, הדוב עלול לתקוף באכזריות את מי שיסכן את גוריו.
התנהגות > רבייה

תקופת הרבייה של הדובים היא קצרה מאוד. דובים מתרבים לרוב לאחר תקופת אי־פעילות, כמו תרדמת החורף. הגורים נולדים חסרי שיניים, עיוורים וחסרי שיער. נקבת הדוב החום ממליטה בין גור אחד לשלושה גורים בכל המלטה, שבדרך כלל נשארים עם אמם למשך שתי עונות מלאות. הגורים ניזונים מחלב אמם עד שהם עוזבים אותה, אולם ככל שהם גדלים כך קטנה תדירות ההנקה, והם מתחילים ללמוד לצוד יחד עם אמם. הם יישארו בקרבתה במשך שלוש שנים לערך ועד אז הם לומדים איך לצוד ולמצוא לעצמם מחסה ועד שהיא תיכנס למחזור ייחום חדש. הדובים מגיעים לבגרות מינית בגיל חמש עד שבע שנים.
הדוב והאדם

למרות גודלו של הדוב, הוא מסוגל לנוע במעבה היער והשדות ללא השמעת רעש רב. הדוב נמנע מליצור קשר עם האדם, והוא בדרך כלל ערני לנוכחותו של האדם לפני שהאדם מודע לכך שקיים דוב בסביבתו. לעיתים רחוקות בלבד נתקלים בדוב. כאשר מאכילים דובים, הדבר עלול להפיג את ביישנותם, ובכך לסכן את חיי האדם. עימות בין האדם לדוב יכול לקרות כאשר האדם מהווה איום לגורי הדוב, לדוב עצמו או למזונו. למעשה, בזמן מפגש עם דוב יש לנקוט במספר צעדים, כמו הליכה איטית לאחור. מטיילים בשמורות טבע מתבקשים לשמור את מזונם במכלים אטומים היטב, כדי שהדובים לא יריחו את המזון ויגיעו למקום. אמצעי יעיל להתגונן כנגד דובים הוא תרסיס מיוחד נגד דובים, שאפקטיבי מאוד כלפי כל דוב, בשל הרגישות הרבה של אפו של הדוב.
מאז ומתמיד ניצוד הדוב על ידי האדם, בשל פרוותו ובשל שימושיו הרבים כחיית קרקס, ביניהם ריקוד, אגרוף ורכיבה על אופניים. הדוב הוא אחד מבעלי החיים האהודים ביותר בגני החיות.
בתרבות האנושית הדוב מהווה סמל לכוח בגלל כוחו הרב והיותו טורף־על. מספר רכבי הנדסה קרבית קרויים על שם דובים, בהם דחפור די־9 משוריין המכונה בצה"ל "דובי" בזכות עוצמתו הרבה, וטנק הנדסה אמריקני המכונה "גריזלי".
אצל עמים עתיקים שימש הדוב כאל, ועמים ובתי מלוכה רבים אימצו אותו כסמלם:
העיר ברן בשווייץ קרויה על שם הדובים שלה ודוב מופיע בסמלה.
הדוב החום הוא סמלה הלאומי של פינלנד ושל הערים ברלין ומדריד. בסמל של מדריד הוא נראה שעון על עץ תות וכך גם בסמלה של קבוצת הכדורגל אתלטיקו מדריד.
סמלה של העיר סמרגון שבבלארוס הוא דב מאולף. בעקבות המרכז הגדול לאילוף הדובים שהיה שם במאה ה־17.
הדוב השחור האמריקני הוא החיה הלאומית של לואיזיאנה, ניו מקסיקו ומערב וירג'יניה.
דוב גריזלי הוא החיה הלאומית של קליפורניה ומונטנה.
הדוב והאדם > דובי

בשל פרוותו הרכה ומראם החמוד של גורי הדובים, הפך הדובי (בובת דוב צעצוע) לצעצוע נפוץ בקרב פעוטות וילדים. תרמו לכך נשיא ארצות הברית טדי רוזוולט שריחם על גור דובים (ומכאן השם Teddy Bear) וספרי פו הדב על איוריהם.
הדוב והאדם > הדוב ברפואה העממית

הדוב משמש ברפואה העממית של ארצות המזרח הרחוק כמרכיב חשוב. מיצי המרה של הדוב נצרכים בסין והם נחשבים ליקרי ערך. בנוסף, תושבים רבים במדינות כמו סין, קמבודיה ועוד ניזונים מבשר הדוב. אמנות בינלאומיות מנסות כיום לצמצם את היקף הסחר באיברי הדוב, אך השפעתן על רמת הסחר מעטה עד כה.
תפוצת הדוב

תפוצתם של הדובים רחבה למדי. תחום תפוצתו של הדוב השתרע בעבר בכל אירואסיה מיפן במזרח ועד אירלנד במערב מאוקיינוס הארקטי בצפון ועד לסרי לנקה ואינדונזיה בדרום. בצפון אמריקה מהקוטב הצפוני עד לפלורידה ומקסיקו בדרום, לאורך הרי האנדים באמריקה הדרומית, ובצפון אפריקה לאורך הרי האטלס. ציד וצמצום בתי הגידול הביאו להצטמצמות ניכרת של אוכלוסייתו ותחום תפוצתו.
באפריקה נכחד הדב האטלסי במאה ה-19, במערב אירופה הדובים בטבע נכחדו כבר בימי הביניים. אך בעקבות פעילויות שימור קיימות אוכלוסיות גדולות של כמה אלפי דובים בסקנדינביה, ובהרי הקרפטים. וקיימות אוכלוסיות מצומצמות ונדירות בפירנאים ובהרים האפנינים. ברחבי אסיה ציד דובים הותר ללא הגבלה לשם פרוותו או איבריו של הדוב, דבר שהביא להצטמצמות תחום תפוצתו באסיה; באמריקה הדרומית המצב דומה, אולם באמריקה הצפונית מצבו של הדוב הוא היציב ביותר שכן חוקים נוקשים מגנים עליו אך עדיין חלה ירידה בתחום תפוצתם בעיקר בארצות הברית ובמקסיקו.
תפוצת הדוב > הדוב בארץ ישראל

בעבר הייתה ארץ ישראל חלק מתחום תפוצתו של הדוב וחי בה תת־המין דוב חום סורי. דוב סורי נראה בתמשיח מצרי עתיק שנמצא בקברו של אחד השרים, המתאר הבאת מס מ־רת'נו לפרעה.
עדויות על דובים בארץ ישראל ניתן למצוא כבר בתנ"ך שטובע את הביטוי ”כְּדֹב שַׁכּוּל בַּשָּׂדֶה” הבא להדגיש את פראיות הדב ובמיוחד בשעת צערו. בסיפור אלישע והדובים הדב מוצג כנשק יום הדין של הנביא במלעגיו. דוד הצעיר מזכיר לשאול את יכולותיו הטרומיות כשקטל דוב ואריה: ”גַּם אֶת הָאֲרִי, גַּם הַדּוֹב הִכָּה עַבְדֶּךָ...” הדוב הצליח לשרוד בארץ ישראל עד תחילת המאה ה־20. העדויות האחרונות המאושרות אודות הימצאות הדוב בארץ הן של החוקרים הנרי בייקר טריסטראם וארנסט שמיץ. טריסטרם דיווח על דובים בגיא ליד טבריה, בית שאן והגולן, ושמיץ ראה ככל הנראה את הפרט האחרון בדרום הר חרמון בשנת 1911.
דובים ביהדות

דובים מוזכרים ביהדות בדרך כלל בשל תכונותיהם השליליות. למשל במדרש בראשית רבה מוזכר הדוב כסמל לכעס של אשת פוטיפר על יוסף. כמו כן דובים מוזכרים בספר דניאל. שם בנבואתו הוא רואה ארבע חיות, כל אחת מסמלת אימפריה אחרת שהיהודים סבלו תחת עולה באותו זמן.
"וַאֲרוּ חֵיוָה אָחֳרִי תִנְיָנָה דָּמְיָה לְדֹב וְלִשְׂטַר חַד הֳקִמַת וּתְלָת עִלְעִין בְּפֻמַּהּ בֵּין שִׁנַּהּ, וְכֵן אָמְרִין לַהּ קוּמִי אֲכֻלִי בְּשַׂר שַׂגִּיא."
תרגום: וְהִנֵּה חַיָּה אַחֶרֶת שְׁנִיָּה, דּוֹמָה לְדֹב, וּלְצַד אֶחָד הָעָמְדָה, וְשָׁלֹשׁ צְלָעוֹת בְּפִיהָ בֵּין שִׁנֶּיהָ, וְכֵן אוֹמְרִים לָהּ: קוּמִי אִכְלִי בָּשָׂר רָב.
חז"ל עשו שימוש בפסוק לעיל בהשוותם את הפרסים הפראיים לדב – ”אלו פרסיים שאוכלין ושותין כדוב ומסורבלין בשר כדוב ומגדלין שער כדוב ואין להם מנוחה כדוב.”
הדוב מסמל את האימפריה הפרסית לה מיוחסות בנבואה זו תכונות של קמצנות, גרגרנות ועושר חומרי.
בספר מלכים ב' מובא מקרה אלישע והדובים בו שיסה הנביא אלישע דובים בנערים, שהקניטו וביזו אותו.
גלריה

דוב שחור אמריקאי
דוב מלאי
דוב בעיר הבירה של שווייץ ברן
דוב חום
דובה מניקה
פנדה ענקית
דב קודיאק
פסל של דובים בגן החיות התנ"כי
הערות שוליים

↑  מילון בעלי חיים: נכר (תשל"ב), 1972, באתר האקדמיה ללשון העברית
1 2  משה דוד קאסוטו, אנציקלופדיה מקראית ב, מוסד ביאליק, תשי"ד, עמ' 581.
↑  קיימת מחלוקת על קיומו של הפנדה הענק במשפחה
↑  "Molecular phylogeny of the Carnivora (Mammalia): Assessing the impact of increased sampling on resolving enigmatic relationships".
↑  L. de Bonis, Una nueva especie de Adelpharctos (Mammalia, Carnivora, Ursidae) del Oligoceno Superior de las “Fosforitas de Quercy” (Francia), Estudios Geológicos 67, 2011-12-30, עמ' 179–186 doi: 10.3989/egeol.40553.181
↑  McLellan, B.; Reiner, D.C., "A review of bear evolution", International Association for Bear Research and Management. 9 (1), עמ' 85–96
↑  Qiu, Zhan-Xiang; et al., "A Late Miocene Ursavus skull from Guanghe, Gansu, China", Vertebrata PalAsiatica
1 2 3 4  McKenna, M.C.; Bell, S., Classification of nammals above the species level, New York: Columbia University Press, 1997
↑  Li Yu, Yi-Wei Li, Oliver A Ryder, Ya-Ping Zhang, Analysis of complete mitochondrial genome sequences increases phylogenetic resolution of bears (Ursidae), a mammalian family that experienced rapid speciation, BMC Evolutionary Biology 7, 2007-10-24, עמ' 198 doi: 10.1186/1471-2148-7-198
↑  Bears: Status Survey and Conservation Action Plan
↑  האקדמיה ללשון עברית, קולות בעלי חיים, באתר האקדמיה ללשון עברית, ‏11/01/2018
↑  שמואל ב', י"ז, ח'
↑  שמואל א', י"ז, ל"ו
↑  תלמוד בבלי, מסכת מגילה, דף י"א, עמוד א'
↑  http://www.zootorah.com/animals/bear/(הקישור אינו פעיל, 21.3.2020)
| --- | --- |
בקרת זהויות :  NLI: 987007282409405171  BnF: cb119329144 (data)  GND: 4194162-7  LCCN: sh85012691  NARA: 10636874  NKC: ph122739 
מספר משפחות בעלות דמיון לדובים האמיתיים אך שייכים למשפחות אחרות.
דוב מאולף שפתני בהודו. הרקדת דובים היא התעללות בדובים למען בידור והיא אסורה כיום בהרבה מדינות.